[{"text_idx": "#000002", "text": "Mae arweinwyr undebau wedi dweud bod Ysgrifennydd Busnes y DU, Sajid Javid wedi dweud wrthyn nhw mewn cyfarfod ym Mhort Talbot y bydd cwmni Tata yn \"werthwr cyfrifol\"."}, {"text_idx": "#000005", "text": "Bydd safleoedd y cwmni yn y DU yn cael eu rhoi ar werth yn ffurfiol ddydd Llun."}, {"text_idx": "#000007", "text": "Dywedodd llefarydd o Llywodraeth Cymru mai i \"drafod ffyrdd y gallai'r llywodraeth gefnogi unrhyw brynwr o weithfeydd Tata yng Nghymru\" oedd y cyfarfod."}, {"text_idx": "#000008", "text": "Yn gynharach, fe wnaeth arbenigwr busnes rybuddio y gallai fod yn well i gau gwaith dur Tata ym Mhort Talbot yn hytrach na wynebu \"marwolaeth drwy doriadau\" am ddegawd."}, {"text_idx": "#000010", "text": "Dywedodd yr Athro Jones bod gweinidogion wedi rhoi blaenoriaeth i hybu twf ar sail nwyddau rhad, yn hytrach na diwydiannau trwm fel dur."}, {"text_idx": "#000012", "text": "Mewn erthygl i wefan newyddion y BBC, rhybuddiodd na fyddai honiadau gwleidyddion bod cau Port Talbot yn \"amhosib ei ddychmygu\" yn atal hynny rhag digwydd heb \"fuddsoddiad ymarferol a strategaeth ariannol\"."}, {"text_idx": "#000013", "text": "Ychwanegodd nad oedd \"unrhyw beth o werth wedi dod o Fae Caerdydd na San Steffan\" hyd yn hyn."}, {"text_idx": "#000014", "text": "\"Mae Llywodraeth y DU (a rhai yn Ewrop), drwy wrthod rhoi tollau uwch ar ddur o China, wedi cynllwynio ym methiant dur yr UE er mwyn sicrhau bod cynnyrch i gwsmeriaid yn parhau'n fforddiadwy, oherwydd rhain sy'n hybu model twf sydd wedi torri yn ei hanfod,\" meddai."}, {"text_idx": "#000016", "text": "Ychwanegodd yr Athro Jones bod gan bennaeth Liberty Group, Sanjeev Gupta, ddiddordeb mewn prynu'r safle os yw'n cael cymorth y llywodraeth i dalu am wella ansawdd y tir ar y safle a phris ynni is."}, {"text_idx": "#000017", "text": "Dywedodd y gallai penaethiaid Tata droi eu cefnau ar Bort Talbot yn syth, ac y gallai'r llywodraeth \"gymryd cyfrifoldeb am gostau'r safle er mwyn ceisio sicrhau swyddi ym Mhort Talbot, ond am ba hyd?\"."}, {"text_idx": "#000018", "text": "Dywedodd: \"Heb unrhyw bleser o gwbl 'dwi'n awgrymu os yw Port Talbot am gau - a bydd hynny'n digwydd - y gallai fod yn well gwneud hynny nawr er mwyn gwasgu pob rupee sy'n bosib o'r perchennog cefnog."}, {"text_idx": "#000019", "text": "\"Y dewis arall yw marwolaeth drwy doriadau dros ddegawd neu fwy, a'r sector gyhoeddus yn gorfod glanhau'r llanast yn y pen draw, ac yn y cyfamser fydd neb yn gallu datblygu cynllun cynaliadwy a phositif i Bort Talbot.\""}, {"text_idx": "#000020", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd1 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd8 munud yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd8 awr yn o\u0302l"}, {"text_idx": "#000022", "text": "Anafiadau difrifol i ddwy, 11, ar o\u0302l gwrthdrawiad"}, {"text_idx": "#000025", "text": "Ras drwy Kenya yn 'ehangu bywyd'"}, {"text_idx": "#000026", "text": "Ifan Phillips a'i bositifrwydd i'r dyfodol"}]